CELEX: C2005/193/03
Language: fi
Date: 2005-08-06 00:00:00
Title: Yhteisöjen tuomioistuimen tuomio, (kolmas jaosto) 16 päivänä kesäkuuta 2005, asiassa C-125/02: Euroopan parlamentti vastaan HDI International (Välityslauseke — Vakuutussopimukset — Irtisanominen vakuutetun vaaran lisääntymisen vuoksi — Lainvastainen irtisanominen — Sopimukseen perustuva vastuu — Vahingonkorvaus)

6.8.2005   
            
            
               FI
            
            
               Euroopan unionin virallinen lehti
            
            
               C 193/2
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   16 päivänä kesäkuuta 2005,
   asiassa C-125/02: Euroopan parlamentti vastaan HDI International (1)
   
   (Välityslauseke - Vakuutussopimukset - Irtisanominen vakuutetun vaaran lisääntymisen vuoksi - Lainvastainen irtisanominen - Sopimukseen perustuva vastuu - Vahingonkorvaus)
   (2005/C 193/03)
   Oikeudenkäyntikieli: ranska
   Asiassa C-125/02, jossa on kyse EY 238 artiklaan perustuvasta kanteesta, joka on nostettu 5.4.2002, Euroopan parlamentti (asiamiehinään D. Petersheim, O. Caisou-Rousseau ja M. Ecker) vastaan HDI International (edustajinaan asianajajat J.-L. Fagnart ja L. Vael), yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit. R. Schintgen (esittelevä tuomari) ja K. Schiemann, julkisasiamies: P. Léger, kirjaaja: johtava hallintovirkamies M. Múgica Arzamendi, on antanut 16.6.2005 tuomion, jonka tuomiolauselma on seuraava:
   
               1)
            
            
               Sopimuksen nro 5.013.347 mukaisten vakuutusturvien irtisanominen, josta HDI International ilmoitti Euroopan parlamentille 30.10. sekä 13. ja 20.11.2001, merkitsee tämän sopimuksen lainvastaista irtisanomista.
            
         
               2)
            
            
               
                  HDI International velvoitetaan korvaamaan vahinko, joka Euroopan parlamentille on aiheutunut sopimuksen nro 5.013.347 lainvastaisesta irtisanomisesta.
               
            
         
               3)
            
            
               Summa, joka on maksettava korvaukseksi HDI Internationalin Euroopan parlamentille aiheuttamasta vahingosta, lasketaan kertomalla 389 291,73 euron suuruinen summa niiden vakuutusmaksujen prosenttimäärällä, jotka HDI International olisi saanut, niiden vakuutusmaksujen kokonaissummasta, jotka Euroopan parlamentin olisi pitänyt maksaa neljälle rinnakkaisvakuutuksen antajalle vuotta 2002 koskevien vakuutusturvien perusteella, ja vähentämällä näin saadusta tulosta summa, jonka kyseisen toimielimen olisi pitänyt maksaa HDI Internationalille sen Ranskassa sijaitsevan omaisuuden vakuuttamiseksi vuoden 2002 osalta kaikkien aineellisten vahinkojen varalta.
            
         
               4)
            
            
               Summille, jotka HDI Internationalin on maksettava Euroopan parlamentille, lasketaan korkoa 4.4.2002 alkaen Ranskassa sovellettavan laillisen korkokannan mukaan.
            
         
               5)
            
            
               HDI International velvoitetaan korvaamaan oikeudenkäyntikulut.
            
         
      (1)  EYVL C 144, 15.6.2002.